Մարդկության կամավոր բնաջնջման շարժում

Մարդկության կամավոր բնաջնջման շարժում, որն առավել հայտնի է որպես VHEMT ( ['viːəmənt], հապավում անգլ.՝ Voluntary Human Extinction Movement-ից), միջազգային հասարակական էկոլոգիական շարժում, որի նպատակը մարդկության կամավոր բնաջնջումն է բազմացումից հրաժարվելու միջոցով։  Շարժման հիմնական գաղափարը կայանում է այն բանում, որ Երկրի կենսոլորտի համար ավելի լավ կլինի, եթե մարդկությունը դադարի իր գոյությունը։
Այդ շարժման կողմնակիցների կարծիքով՝ մարդկային տեսակը «էկզոտիկ զավթիչ» է, որի բնակչությունը դուրս է եկել վերահսկողությունից, սպառնալիք է դարձել Երկրի էկոհամակարգի և այնտեղ ապրող կենդանիների և բույսերի համար։ Եվ միայն «Homo sapiens» տեսակի լիովին բնաջնջումն է վերականգնելու բնական կարգը և բնության ներդաշնակությունը։


== Պատմություն ==
Շարժումը հիմնվել է 1991 թվականին Լես Յ․ Նայթի կողմից (անգլ.՝ Les U. Knight [lɛz ju naɪt] կեղծանունը հնչում է գրեթե նույնական անգլերեն «let’s unite» [lɛts ˈjuˌnaɪt] արտահայտությանը, որը թարգմանաբար նշանակում է «եկեք միավորվենք») Օրեգոն նահանգի Պորտլենդ քաղաքում։ Նայթը vhemt.org կայքի սեփականատերը և շարժման «ձայնն» է, թեև պնդում է, որ չի հիմնել շարժումը, այլ ընդամենը դրան անվանում է տվել։
Լես Յ․ Նայթը զբաղվել է էկոլոգիական ակտիվիզմով 1970-ական թվականներին Վիետնամից վերադառնալուց հետո, դառնալով «Բնակչության զրոյական աճ» շարժման մասնակից, և կամավոր կերպով վազէկտոմիայի (ամլացման) վիրահատություն է անցել՝ լինելով 20 տարեկան։


== Շարժման գաղափարախոսություն ==
Շարժման ոչ պաշտոնական կարգախոսն է «Թողեք երկար ապրենք, և կմեռնենք» (անգլ.՝ May we live long and die out)։ Շարժումը չի քարոզում սպանություններ, ինքնասպանություններ, զանգվածային ամլացում և այլ բռնի մեթոդներ, դրա փոխարեն առաջարկելով հրաժարվել մարդկային ցեղի հետագա վերարտադրումից։
Պայմանականորեն շարժումն աջակցության երեք տեսակ է առանձնացնում․

Կամավորներ (անգլ.՝ volunteers)՝ մարդիկ, որոնք աջակցում են մարդկային տեսակի բնաջնջմանը։
Աջակիցներ (անգլ.՝ supporters)՝ մարդիկ, որոնք չեն կարծում, որ մարդկության բնաջնջումն անհրաժեշտ է, սակայն այնուամենայնիվ հականաթալիզմի կողմնակիցներ են։
Անորոշներ (անգլ.՝ undecided)՝ շարժման պոտենցիալ կամավորներ կամ աջակիցներ։VHEMT-ը ֆորմալ կազմակերպություն չէ և չունի մասնավոր կառույցներ։ Պաշտոնական ներկայացուցչությունը նույնպես բացակայում է։


== Սիմվոլիկա ==
VHEMT -ի լոգոյում 180°-ով շրջված Երկիրը խորհրդանշում է տեսակետների և գործողությունների փոփոխության անհրաժեշտությունը, ինչպես նաև մոլորակային էկոհամակարգի աղետալի վիճակը։ «V»-ն (հապավում անգլ.՝ Voluntary-ից) կամավորության գերակայություն է նշանակում։


== Տես նաև ==
Չայլդֆրի
Բնապահպանություն


== Ծանոթագրություններ ==


== Գրականություն ==
Best, Steven; Kellner, Douglas The Postmodern Adventure: Science, Technology, and Cultural Studies at the Third Millennium. — Կաղապար:Нп3, 2001. — ISBN 978-1-57230-665-3(անգլ.)
Ellis, Richard J. The Dark Side of the Left: Illiberal Egalitarianism in America. — Կաղապար:Нп3, 1998. — ISBN 978-0-7006-1030-3(անգլ.)
Ormrod, James S. 'Making room for the tigers and the polar bears': Biography, phantasy and ideology in the Voluntary Human Extinction Movement(անգլ.) // Psychoanalysis, Culture & Society : journal. — 2011. — Т. 16. — № 2. — С. 142—61. — (անգլ.)
Weisman, Alan The World Without Us. — HarperCollins, 2010. — ISBN 978-1-4434-0008-4(անգլ.)


== Արտաքին հղումներ ==

Պաշտոնական կայք
Լես Յ․ Նայթը IMDb-ում
Մարդկության կամավոր բնաջնջման շարժում (ԱՄՆ), (Հնդկաստան)
Լես Յ․ Նայթի կայէջը Blogger.com-ում
Հաշվի առնելով մարդկության կամավոր բնաջնջման շարժումը։ NBC News 
Հականաթալիստական կոմիքսներ և մուլտֆիլմներ («The Stork», «The Wit and Wisdom of Cancer», «Fertco»)